《叔厚内翰宠示喜雪诗谨次高韵》
宋代·胡交修

吾君忧岁为民祈，天报精衷喜莫违。盈尺定占京辇应，馀花犹莫汝邦飞。

润流土脉沾濡洽，巧著寒梢点缀微。春色欲随晴色动，劝耕农野渐芳菲。

作者简介：（1078—1142）宋常州晋陵人，字己楙。徽宗崇宁二年进士。政和五年，试词学兼茂科第一。历泰州推官、知湖州。高宗建炎三年，除给事中，进直学士院兼侍讲，首论天下大势，请修政事、选将帅，搜补卒乘以张国势，抚绥疲瘵以固国本。绍兴中，为翰林学士，迁刑部尚书，治狱公正。官终端明殿学士、知合州。